Pearlov index

Pearlov index (PI) je najčastejšie používaný spôsob merania spoľahlivosti antikoncepčnej metódy pri klinických štúdiách.

 Výpočet a použitie 
Sú potrebné tri druhy informácií na výpočet indexu v klinickej štúdii:
 celkový počet mesiacov alebo menštruačných cyklov
 počet tehotenstiev
 príčiny ukončenia účasti na štúdii (tehotenstvo alebo iné dôvody)

Sú dva spôsoby výpočtu PI:

V prvom spôsobe je počet tehotenstiev v štúdii delený celkovým počtom mesiacov a násobený číslom 1200.

V druhom spôsobe je počet tehotenstiev delený počtom menštruačných cyklov a násobený číslom 1300 (1300 vyplýva z priemernej dĺžky menštruačného cyklu 28 dní, čiže z 13 cyklov ročne).

PI možno interpretovať ako percentuálnu pravdepodobosť, že žena používajúca daný druh antikoncepcie počas jedného roka otehotnie.

 História 
Index zaviedol Raymond Pearl v roku 1933.

 Hodnoty Pearlovho indexu pre jednotlivé druhy antikoncepcie 
MetódaPopis PIMeranie teploty Meranie bazálnej teploty a jej grafické zaznamenávanie 0,8 - 3 Leitlinien der Deutschen Gesellschaft für Gynäkologie und Geburtshilfe (DGGG), 2004Billingova metóda 5 Symptomatická metódaSpojenie Bilingovej metódy a merania teploty 0,3 Kalendárna metóda 9 Meranie úrovne hormónov pomocou špeciálneho testuMeranie koncentrácie pohlavných hormónov v rannom moči 5 - 6Prerušovaná súlož 4 - 18 Metodóda laktačnej аменореи Antikoncepčný efekt počas 6 mesiacov po narodení dieťaťa 2 - 3 Метод лактационной аменореи

 Kritika 
Podobne ako pri iných spôsoboch merania spoľahlivosti antikoncepčných metód, je aj PI silne ovplyvňovaný vzorkou testovaných osôb, ich kultúrnymi zvyklosťami, frekvenciou pohlavného styku, mierou a správnosťou oboznámenia sa s používanou antikoncepčnou metódou, plodnosťou... Skúsenejšie páry, majú PI výrazne nižší než páry, ktoré s danou metódou začínajú. Vo väčšine prípadov zlyhania antikoncepčnej metódy ide o zlyhanie ľudského faktora a nie samotného antikoncepčného prostriedku (vynechanie tabletky, neskoré vytiahnutie údu pri prerušovanej súloži, nesprávne nasadenie prezervatívu, ...). 

Najväčšou slabinou Pearlovho indexu je, že nereflektuje počet pohlavných stykov jednotlivých párov v danom roku a výsledky tak nemusia zodpovedať skutočnej spoľahlivosti antikoncepčnej metódy. Jeho hlavnou výhodou je, že sa pomerne jednoducho dá vypočítať.

 Referencie 

 Zdroj 

Kategória:Antikoncepcia